stanford-oval/wikipedia huggingface dataset:
שז
ביוגרפיה

נולדה בשם אפרת ירושלמי, בהמשך שינתה את שמה ל"שז עוז" (קיצור של "שם זמני"). שיריה התפרסמו במשך שנים בכתבי עת רבים וזיכו אותה בפרס רון אדלר לשירה. בשנת 1999 יצא לאור ספר ביכוריה, "ריקוד המשוגעת", בהוצאת ״הקיבוץ המאוחד״, שכולל שירים פמיניסטיים נוקבים העוסקים ביחסיה עם הוריה, עם אחותה, ובקשרים אחרים. שלושה מחזות פרי עטה הועלו על הבמה: "הביתה", שהוצג בתיאטרון הסימטה בשנת 1995, "שרשרת פנינים לבנה", שהוצג בפסטיבל עכו בשנת 1996, וקריאה מבוימת של המחזה "מלך. כן, כן, מלך" בתיאטרון הסימטה בשנת 2013.
בשנת 2001 פרסמה רומן אוטוביוגרפי בדוי בשם "להחזיר את הפיות לארץ ישראל" בהוצאת מודן. בשנת 2004 זכתה בתואר גיבורת תרבות מטעם קהילת הלהט"ב. ב-2005 פרסמה קובץ סיפורים קצרים בשם "מאולפת" בהוצאת שופרא; ב-2007 זכתה בפרס ראש הממשלה ליצירה ע"ש לוי אשכול; וב-2010 יצא לאור ספרה הרביעי "הרחק מהיעדרו" בהוצאת עם עובד, שעובד בשנת 2014 לסרט בבימויה של קרן ידעיה.
ביצירתה קיימים מוטיבים חריפים של אלימות וגילוי עריות:
גַּעְגּוּעִים. לְהִתְגַּעְגֵּעַ לַיָּד שֶׁמַּצְלִיפָה. לְהִתְגַּעְגֵּעַ

לָרֵיחַ שֶׁלּוֹ כְּשֶׁהוּא מְאַמֵּץ אוֹתִי נֶגֶד רְצוֹנִי

אֶל גּוּפוֹ. גּוּפוֹ שֶׁהוּא גּוּפִי. גּוּפִי שֶׁהוּא גּוּפוֹ. אִמִּי שֶׁהִיא אִשְׁתּוֹ. אִשְׁתּוֹ

שֶׁהִיא אֲהוּבָתִי. הוֹרַי שֶׁהֵם שׂוֹנְאַי. שׂוֹנְאַי שֶׁהֵם

הַיְּחִידִים שֶׁמֻּכָּרִים לִי. רַק אֶת הָרֵיחַ שֶׁלָּהֶם אֲנִי רוֹצָה.
לצד מוטיבים של תפילה ואמונה:
שֶׁדִּמְעוֹתַי יַהַפְכוּ פְּנִינִים בָּעוֹלָם.

שֶׁכְּאֵבִי יַהֲפֹךְ פְּנִינִים בָּעוֹלָם.

פְּנִינִים לְהִתְהַדֵּר, לְהִתְכַּרְבֵּל, לְהִתְחַמֵּם,

פְּנִינִים לְהִתְנַחֵם.
מתחילת דרכה כמשוררת, הייתה שז לסבית מוצהרת ודמות מוכרת בקהילה הלהט"בית, אך בשנת 2001 סיפרה בראיון "שאלו אותי: 'את לסבית?' אז כדי להרגיש משוחררת מכבלים אמרתי, כן. אבל אם אני חייבת להיות לסבית לתמיד, ולעולם לא להסתכל על גבר, ולא להיות עם גבר, אז לא בא בחשבון. אף אחד לא יגיד לי מה לעשות. אני הגעתי לשלב שבו ההגדרה 'לסבית' כובלת אותי, אבל מצד שני, אני לא יכולה להתנער ממנה לגמרי. כך שלהגיד שאני יודעת בדיוק לאן יוביל אותי הרגע בחיים, לכאן או לכאן, אני לא יודעת".
בשנת 2013 עברה שז לטבעונות, ובבלוג שלה בו היא מתארת את התהליך כתבה: "לשים את עצמי בעורו של האחר. המשפט הזה שב ומהדהד באוזניי. וזה, כך אני מבינה עכשיו, הניסוח המדויק לסיבה שבזכותה עברתי לטבעונות".
ספריה

ריקוד המשוגעת, הוצאת הקיבוץ המאוחד, ספרי סימן קריאה, בעריכת מנחם פרי, 1999
להחזיר את הפיות לארץ-ישראל, הוצאת מודן, בעריכת עדנה שבתאי, 2001
מאולפת, שופרא לספרות יפה, בעריכת אילן שיינפלד, 2005
הרחק מהיעדרו, עם עובד, ספריה לעם, בעריכת משה רון, 2010
לצאת ממצרים, ולחזור, כתר הוצאה לאור, 2023
אסופות בהשתתפותה:
מה זאת אהבה, מבחר שירי אהבה מהספרות העברית החדשה, בעריכת זיסי סתוי, הוצאת משכל, 2000
שם יש שושנים, סופרות ישראליות כותבות אירוטיקה, בעריכת הגר ינאי, הוצאת אלפא, 2003
גאים להציג, ילקוט שירה וסיפורת הומו לסבית, בעריכת אילן שיינפלד, הוצאת שופרא, 2003
אדומה, אנתולוגיית שירה מעמדית, אתגר, מעין, הכיוון מזרח, 2007
105 משוררים בכתב ידם, משוררים מוציאים לאור שירים וטיוטות בכתב ידם, בעריכת ליאת קפלן, הוצאת כרמל, 2007
קרבת מקום, שירי תפילה ישראליים, בעריכת גלעד מאירי ונועה שקרג'י, הוצאת משכל, 2011
מלכה עירומה, שירת מחאה חברתית נשית, בעריכת דורית ויסמן, הקיבוץ המאוחד בשיתוף הקרן החדשה לישראל, 2013
מחאת כפיים, אנתולוגיית שירה חברתית, עורכים: גלעד מאירי, נועה שקרג'י, דורית ויסמן, מקום לשירה, 2014
בשפות זרות:
Continuum 8, Cinquante ans après le procès, Kef Israël, 2011
Passageways, World Writing in Translation, Edited by Camille T. Dungy & Daniel Hahn, Two Lines Press, 2012
פרויקטים מוזיקליים

בשנת 1987 ניסתה שז את כוחה כזמרת ונגנית גיטרה והתגלתה על ידי מוטי שהרבני. היא הקליטה מספר שירים אישיים, פמיניסטיים, כבדים, פרובוקטיביים וחריפים שכתבה והלחינה (את רובם) בליווי גיטרה אקוסטית מתוגברת, ביניהם "ככה אלוהים תעשה שאני אמות", "הקפה שלי" (תרגום של שז לשיר של חנא אבו חנא בלחן של יהודה בן-מוחא), "רוח רפאים", "רק ליטוף קטן", "עכשיו הם מוציאים לי לשון", "בדרך החוצה", "חמודה'לה חלתה בסרטן", "לא רוצה יותר להיות חתיכה" וכן "הכל זין" (נקרא גם "הזין היהודי"), שהוקלט במקור עם הצמד פוליאנה פרנק בתחילת דרכו, שאירח אותה באחת מהופעותיו, ו"בשר זה רצח" שהוא תרגום עברי של קובי אור לשיר "Meat Is Murder" של הסמית'ס בלחן של יהודה בן-מוחא. בין שירים אלו שכללו מוטיבים של אלימות מינית, גילוי עריות, כאב ומוות, נכללו גם שירים שקטים ואופטימיים כגון "לכי אל מקום אחר", "שיר מנוחה" ו"בדרך החוצה" שבהם באו לידי ביטוי מוטיבים של תפילה, אמונה וגבורה. "עיר צעצוע", שהולחן בידי אליוט למילים של שז ומשלב קריאה ושירה, היה הבולט מביניהם והיא אף חיממה הופעה של נושאי המגבעת עם שיר זה. רבים מהשירים שהקליטה באותה תקופה מופיעים על גבי הקלטות "עיר צעצוע - חזרה ביתית", "חזרות 1" ו"חזרות 2" שיצאו ב-1987, אך רובם למעט "עיר צעצוע", "בשר זה רצח" ו"הכל זין" לא זכו להתייחסות.
ב-2008 ביצעה והלחינה אלה דר את שירה של שז "אברהם" במסגרת שיעור ברימון (בית ספר) שעסק בהלחנת שירי משוררים. השיר העוסק בעקדת יצחק מנקודת מבט נשית של יצחק ומופיע באלבום הבכורה של דר "אחות של שלגיה".
פרויקטים מוזיקליים > ריקוד המשוגעת

ב-2002 הוציאה שז, יחד עם הגיטריסט מירק פדרנקו, את האלבום "ריקוד המשוגעת", ובו היא מגישה משירי ספרה הראשון, ביניהם "אפשר שהעץ זוכר", "אמא", "אהובתי שחומת עיניים", "תהיי גסה", "אלוהים אומרת", "היציאה מאושוויץ" ו"פרידה". חלק משירי הספר המקורי וביניהם "ככה אלוהים תעשה שאני אמות" הולחנו והוקלטו בעבר, אך לא נכללו באלבום.
פרויקטים מוזיקליים > גיבורה ורכה

ב-2005 יצאה שז במופע מקורי בשם "גיבורה ורכה", בו שרה משיריה וניגנה בגיטרה. במופע זה שז שיתפה פעולה עם הזמר והיוצר א.ב. דן, הידוע בזכות שירו "הנוער על גראס". ב-2006 הקליטה בדואט עם א.ב. דן את שירו "אהבה יש בי לתת", שנכלל באלבומו השני מאותה שנה "EMule".
פרויקטים מוזיקליים > עיר צעצוע - להקת שז והשדים

ב-2019 הקימה יחד עם אורן זילברשטיין ויואב רבן את להקת "שז והשדים" והעלתה את המופע "עיר צעצוע", בו חזרה לבצע על הבמות בדמות דראג קינג מבחר משיריה המולחנים שהקליטה בשנות השמונים והופיעו על גבי קלטות. מופע הבכורה עלה במועדון הצימר בתל אביב ב-21 במאי 2019 ולאחר מכן במהלך אותה שנה התקיים פעם נוספת ב-4 באוגוסט בלבונטין 7 בתל אביב. במופע השני התארחו המשוררות שרה מלול ואודליה ון-דר-הורן והזמר והיוצר א.ב. דן, איתו שז שיתפה פעולה בעבר. אלבום הבכורה של הלהקה יראה אור בדצמבר 2022 בהפקתו של רם אוריון. ב-15 בנובמבר של אותה שנה ראה אור סינגל הבכורה מתוך האלבום - שיר הנושא "עיר צעצוע". ב-29 בנובמבר ראה אור הסינגל השני "תחזיק אותי, אלוהים" וב-12 בדצמבר ראה אור האלבום המלא.
פרויקטים מוזיקליים > עד שהפיות יחזרו

בתחילת שנת 2020 שוחרר השיר "שדמעותי יהפכו פנינים" כסנונית ראשונה מהפרויקט המשותף של יונתן בר גיורא ושז, "עד שהפיות יחזרו". את השיר ביצע והלחין בר גיורא למילים של שז, המלווה אותו בקולות רקע ביחד עם נועה אסטרייכר. באפריל 2020 יצא בחברת הליקון (חברה) האלבום "להחזיר את הפיות", ובו קטעי פרוזה מולחנים מתוך ספרה של שז "להחזיר את הפיות לארץ ישראל", בביצוע שז ויונתן בר גיורא.
עיבוד קולנועי

בשנת 2014 עובד ספרה "הרחק מהיעדרו" לסרט בשם That Lovely Girl על ידי קרן ידעיה (בימוי ותסריט) בהפקת מיכאל ומרק רוזנבאום.

הסרט מגולל את סיפורם המטריד של אב (צחי גראד) ובתו (מעיין תורג'מן) המנהלים חיי זוגיות. בהשתתפות יעל אבקסיס וטל בן בינה.

הסרט התקבל לפסטיבל קאן שם הוקרן במסגרת "מבט מסוים" (Un Certain Regard) והיה מועמד לפרס אופיר.
פרסים והוקרות

1999 - פרס קרן רון אדלר לשירה
2004 - גיבורת תרבות מטעם קהילת הלהט"ב
2007 - פרס ראש הממשלה ליצירה ע"ש לוי אשכול
לקריאה נוספת

מימון, שוש. שמעתי את שז שרה. ידיעות אחרונות, זמנים מודרניים, 5 באוקטובר 1988, עמ' 4–5, 20
נגב, אילת. אהבה. הסיפור האמיתי. ידיעות אחרונות, 7 ימים, 14 באפריל 2000, עמ' 78–79, 81–82, 84
בן-ארצי-פדמור, שירי. אם לא הייתי כותבת - הייתי מתה (ריאיון עם שז). על הקו, יוני 2000, עמ' 47–49
לאור, יצחק. התשוקה אל האדון הרע. הארץ, תרבות וספרות, 14 בינואר 2000, עמ' ב-15
משמרי, אביבה. הילדה זוכרת, האישה חיה. על הקו, יוני 2000, עמ' 45–46
רוח, אביבית. אלוהים היא. עתון 77, גל' 241, מרץ 2000, עמ' 12
שז. ממולכדת בהיסטריה. הארץ, תרבות וספרות, 4 בפברואר 2000, עמ' ב-13
בן, מנחם. העיניים הסגולות של שז. מעריב, מוסף שבת - ספרות וספרים, 30 בספטמבר 2005, עמ' 29
בידרמן, בשמת. בגוב העריות. Time Out תל אביב, גל' 421 (25 בנובמבר עד 2 בדצמבר 2010), עמ' 134
הערות שוליים

↑  יקירי הקהילה: שז, אילנה ברגר, והזוג ירוס-חקק, טל איתן, gogay, 2004
↑  אביבה לורי, ילדה ושמה שז, באתר הארץ, 7 ביוני 2001
↑  ‏מיומנה של טבעונית מתחילה – הבלוג של שז
↑   שירה סתיו, הקאמבק המשמח של המשוררת שז, באתר הארץ, 12 בספטמבר 2023
↑  דורון גל, תכירו: אלה דר, MOOMA, 2008
↑  האלבום הדיגיטלי "להחזיר את הפיות" באתר Apple Music
↑  "הרחק מהיעדרו" של קרן ידעיה התקבל לפסטיבל קאן, קולנוען, 2014(הקישור אינו פעיל, 15.6.2020)
↑  31 הסרטים העלילתיים המתמודדים לפרסי אופיר 2014 (חלק א'), אתר אידיבי, 2014(הקישור אינו פעיל, 15.6.2020)
| --- | --- |
בקרת זהויות :  NLI: 987007298091805171  BnF: cb15056070h (data)  GND: 1089683316  ISNI: 0000 0001 1659 1819  LCCN: no00013040  SUDOC: 182005291  VIAF: 64292801   WorldCat (עם VIAF): 64292801 
שז בשנות ה-80
מילות השיר "אפשר שהעץ זוכר" מתוך הספר והאלבום "ריקוד המשוגעת"
השיר "אמא" מתוך האלבום "ריקוד המשוגעת", הגשה: שז
ג'ון יוז

| --- | --- |

ג'ון יוז
 לידה:  18 בפברואר 1950 לאנסינג, ארצות הברית 
 פטירה:  6 באוגוסט 2009 (בגיל 59) ניו יורק, ארצות הברית 
 מקום קבורה:  Lake Forest Cemetery 
 מדינה:  ארצות הברית 
 תקופת הפעילות:  1970–2009 (כ־39 שנים) 
 מקום לימודים:  אוניברסיטת אריזונה  אוניברסיטת המדינה של אריזונה  תיכון גלנברוק נורת' 
 פרופיל ב-IMDb
 
ג'ון יוז (באנגלית: John Hughes;‏ 18 בפברואר 1950 – 6 באוגוסט 2009) היה תסריטאי, במאי קולנוע ומפיק סרטים אמריקאי, שנודע בעיקר בזכות סרטי הנעורים שיצר, ובהם "בת 16 הייתי", "מועדון ארוחת הבוקר", "חלומות צעירים", "יפה בוורוד" ו"שמתי ברז למורה".
ביוגרפיה

יוז נולד בלאנסינג, מישיגן. בשנת 1968 סיים את לימודיו בבית הספר התיכון בנורת'ברוק שבאילינוי. הוא עבד בשנות השבעים ככותב במגזין הסאטירי האמריקאי ה-"National Lampoon".
העבודה הראשונה של יוז בתעשיית הקולנוע הייתה כאשר כתב את התסריט לסרט הקומדיה "Class Reunion", בשנת 1982.
במהלך שנות השמונים כתב וביים מספר סרטי נעורים אשר נמנים עם הסרטים הבולטים ביותר בעשור זה, בהם "בת 16 הייתי", "מועדון ארוחת הבוקר", "חלומות צעירים", "יפה בוורוד" (1986), ו"שמתי ברז למורה" (1987). בסרטים אלה כיכבו באופן קבוע שחקנים צעירים ומבטיחים שכונו "בראט פֵּק" ("The Brat Pack").
בנוסף, יוז כתב תסריטים עבור סדרת סרטי קומדיה מצליחים בכיכובם של צ'בי צ'ייס ובוורלי דאנג'לו, אשר כללו את הסרטים "נסיעה נעימה, המפתחות בפנים" ב-1983, "חופשה מטורפת באירופה" ב-1985 ו"כיף של חופשה" ב-1989. בסרט השלישי בסדרה, שימש יוז גם כמפיק.
במהלך שנות התשעים כתב תסריטים ושימש כמפיק בסדרת סרטי הקומדיה המצליחים "שכחו אותי בבית", הכוללת את הסרט הראשון שיצא ב-1990, "שכחו אותי בבית 2" ב-1992, ו"שכחו אותי בבית 3" ב-1997.
יוז התגורר בוויסקונסין. בנו, ג'ון יוז השלישי, עובד כמוזיקאי. ב-6 באוגוסט 2009 מת יוז מהתקף לב.
פילמוגרפיה נבחרת > כבמאי ותסריטאי

בת 16 הייתי (1984)
מועדון ארוחת הבוקר (1985)
חלומות צעירים (1985)
שמתי ברז למורה (1986)
תקועים בדרך (1987)
צירי לידה (1988)
הדוד באק (1989)
נוכלת ושמה סו (1991) – גם מפיק
הנמל הדרומי החדש (2001) – גם מפיק
פילמוגרפיה נבחרת > כתסריטאי בלבד

נסיעה נעימה, המפתחות בפנים (1983)
יפה בוורוד (1986)
משהו נפלא (1987)
שכחו אותי בבית (1990)
שכחו אותי בבית 2: אבוד בניו-יורק (1992)
קוראים לי בטהובן (1992)
נס ברחוב 34 (1994)
101 כלבים וגנבים (1996)
הפרופסור המפוזר (1997)
שכחו אותי בבית 3 (1998)
מבקרים מטורפים (2001)
פילמוגרפיה נבחרת > כמפיק

נס ברחוב 34 (1994)
הערות שוליים

↑  מועדון ארוחת הבוקר, חדשות, 5 ביולי 1985
↑  מאיר שניצר, סרט - הכניסה למבוגרים אסורה, חדשות, 14 בספטמבר 1986
↑  מאיר שניצר, סרט - יצרן קונפקציה לנוער, חדשות, 6 במאי 1987
↑  מאיר שניצר, ילדים זה קופה, חדשות, 15 במרץ 1991
↑  ירון פריד, מקולי קאלקין ב"שכחו אותי בבית 2", חדשות, 19 במרץ 1993
↑  עכבר העיר, במאי הקולנוע ג'ון יוז הלך לעולמו בגיל 59, באתר הארץ, 7 באוגוסט 2009
| ג'ון יוז |
| --- | --- | --- |
| בימוי וכתיבה | בת 16 הייתי (1984) • מועדון ארוחת הבוקר (1985) • חלומות צעירים (1985) • שמתי ברז למורה (1986) • תקועים בדרך (1987) • צירי לידה (1988) • הדוד באק (1989) • נוכלת ושמה סו (1991) |  |
| כתיבה בלבד | National Lampoon's Class Reunion ‏(1982) • מיסטר אמא (1983) • נסיעה נעימה, המפתחות בפנים (1983) • Nate and Hayes ‏(1983) • חופשה מטורפת באירופה (1985) • יפה בוורוד (1986) • משהו נפלא (1987) • The Great Outdoors ‏(1988) • כיף של חופשה (1989) • שכחו אותי בבית (1990) • Career Opportunities ‏(1991) • דאץ' (1991) • קוראים לי בטהובן (1992) • שכחו אותי בבית 2 אבוד בניו יורק (1992) • דניס - דני שובבני (1993) • חופשה בחיתולים (1994) • נס ברחוב 34 (1994) • 101 כלבים וגנבים (1996) • פלאבר (1997) • שכחו אותי בבית 3 (1997) • Reach the Rock ‏(1998) • מבקרים מטורפים (2001) • יפה במנהטן (2002) • שומר ראש במבצע (2008) |  |
| --- | --- |
בקרת זהויות :  NLI: 987007322463005171  PLWABN: 9810647644905606  BIBSYS: 90225100  BNE: XX830288  BnF: cb131980801 (data)  CiNii: DA14692729  GND: 13287041X  ICCU: RAVV082820  ISNI: 0000 0001 1761 9561  LCCN: no91013510  LNB: 000224377  MusicBrainz: f09ac1ff-6288-4d3e-9743-5529d30d1b67  NDL: 00443963  NKC: xx0012361  NLA: 42362991  NLK: KAC199613051  NTA: 069141010  RERO: 02-A020196584  SNAC: w6d80dh0  SUDOC: 085266590  Trove: 1457759  VIAF: 47935658   WorldCat (עם VIAF): 47935658
ג'יימס ספיידר

| --- | --- |

ספיידר, 2014
 לידה:  7 בפברואר 1960 (בן 65) בוסטון, ארצות הברית 
 שם לידה:  James Todd Spader 
 מדינה:  ארצות הברית ארצות הברית
 תקופת הפעילות:  מ-1981
 מקום לימודים:  אקדמיית פיליפס  מכון לי סטרסברג לתיאטרון ולקולנוע 
 בן או בת זוג:  Leslie Stefanson (2002–?) 
 מספר צאצאים:  3 
 פרסים והוקרה:  פרס אמי לשחקן הטוב ביותר בסדרת דרמה (2004)  פרס אמי לשחקן הטוב ביותר בסדרת דרמה (2005)  פרס אמי לשחקן הטוב ביותר בסדרת דרמה (2007) 
 פרופיל ב-IMDb
 
ג'יימס טוד ספיידר (באנגלית: James Todd Spader) נולד ב-7 בפברואר 1960 הוא שחקן אמריקאי. זוכה שלושה פרסי אמי על תפקידיו בסדרות "בוסטון ליגל" ו"הפרקליטים". כיום מככב בסדרה "הרשימה השחורה".
ביוגרפיה

ספיידר נולד בבוסטון, מסצ'וסטס שבארצות הברית. הוריו היו זוג מורים, ג'ין וטוד ספיידר. ספיידר למד בשני בתי הספר בו לימדו הוריו, לא סיים את לימודיו באקדמיית פיליפס, ובמקום זאת, נסע לניו יורק ללמוד ב"בית הספר למשחק על שם מייקל צ'כוב". לפני שהפך לשחקן במשרה מלאה, ספיידר למד ולימד יוגה.
קריירת משחק

ספיידר התחיל את דרכו בקולנוע ב-1981 בהופעת משנה בדרמה "אהבת בוסר".
הופיע בתפקיד ראשי לראשונה בדרמת הנעורים "צעירים וקשוחים" לצידו של רוברט דאוני ג'וניור (איתו גם שיחק בסרט "צעירים במלכודת").
התפרסם בפעם הראשונה בקומדיות "יפה בוורוד", ו"אהבה בחלון הראווה". תפקידיו בסרטים "בייבי בום" ו-"וול סטריט" היו אלו שהעניקו לו את התפקיד הגדול הראשון בדרמה הקומית "סקס שקרים ווידאוטייפ" בה שיחק את גראהם דלטון שמצלם את הזוג מולאני ומתעד את חייהם. על תפקידו זכה ספיידר בפרס השחקן הטוב ביותר של פסטיבל קאן.
ב-1990 שיחק לצידה של סוזן סרנדון בדרמה הארוטית "כשגבר אוהב אשה".
ב-1994 התפרסם ספיידר בשובר הקופות הבדיוני "סטארגייט" בתור האגיפטולוג ד"ר דניאל ג'קסון היוצא עם משלחת של חיילים מיוחדים לחקור כוכב דמוי מצרים העתיקה, כמו כן שיחק לצידו של ג'ק ניקולסון בסרט אימה "זאב".
ב-1996 שיחק ספיידר את מפיק הסרטים ג`יימס באלארד שמעורב בתאונת דרכים בדרמת המתח של דייוויד קרוננברג "קראש".
ב-2000 גילם את סוכן ה-FBI המכור לסמים ג'ואל קמפבל, שעוקב אחר הרוצח הסדרתי דייוויד גריפין (קיאנו ריבס) בסרט "מעקב".
ב-2002 שיחק בקומדיה "המזכירה" בתור עורך הדין הסדיסט אדוארד גריי שמעסיק את המזכירה לי הולוויי (מגי ג'ילנהול).
בשנת 2013 גילם ספיידר את הפושע ריימונד רדינגטון ההופך לסייען עבור ה-FBI בסדרת דרמת הפשע "הרשימה השחורה", על הופעתו המרשימה בתוכנית הועמד ספיידר לפרס גלובוס הזהב בפעם השנייה בקטגוריית השחקן הטוב ביותר בסדרת דרמה.
בשנת 2015 גילם ספיידר באמצעות דיבוב ולכידת תנועה את דמותו של אולטרון, הנבל הראשי בסרט "הנוקמים: עידן אולטרון". תפקיד זה הגדיל את ההכרה הציבורית בו.
בוסטון ליגל

בשנת 2003 צירף אותו דייוויד אי קלי לשתי העונות האחרונות של סדרת הדרמה המשפטית "הפרקליטים", בסדרה שיחק את הפרקליט המפוקפק אלן שור וזכה בפרס אמי לשחקן הדרמה הטוב ביותר ב-2004.
חודשים ספורים לאחר סיום הסדרה עלתה לאוויר הדרמה "בוסטון ליגל" שהתחילה כסדרה בת של "הפרקליטים", הסדרה בה עורך הדין אלן שור היה הדמות הראשית שודרה בהצלחה במשך חמש עונות.
ספיידר זכה על תפקידו בשני פרסי אמי לשחקן הדרמה הטוב ביותר ובמועמדות לפרס גלובוס הזהב.
חיים אישיים

לספיידר שני בנים מאשתו הראשונה ויקטוריה קיל אותה פגש בסדנת יוגה בה עבד. הזוג נישא ב-1987 והתגרש לאחר 14 שנים.
החל מ-2002 נמצא ספיידר במערכת יחסים עם השחקנית לסלי סטפנסון ולהם בן אחד, אשר נולד ב-2008.
פילמוגרפיה

אהבת בוסר (1981) - בתפקיד: קית' באטרפילד
צעירים וקשוחים (1985) - בתפקיד: מורגן הילו
יפה בוורוד (1986) - בתפקיד: סטף
בייבי בום (1987) - בתפקיד: קן ארנברג
צעירים במלכודת (1987) - בתפקיד: ריפ
אהבה בחלון הראווה (1987) - בתפקיד: ריצ'רדס
וול סטריט (1987) - בתפקיד: רוג'ר בארנס
ג'ק חוזר (1988) - בתפקיד: ג'ון / ריק וספורד
סיפור שלי עם רייצ'ל (1989) - בתפקיד: דהפורסט
סקס שקרים ווידאוטייפ (1989) - בתפקיד: גרהאם דאלטון
חברות הרסנית (1990) - בתפקיד: מייקל בול
כשגבר אוהב אישה (1990) - בתפקיד: מקס בארון
שחיתות בצמרת (1991) - בתפקיד:טים גריטי
בוב רוברטס (1992) - בתפקיד: צ'אק מרלין
עדות מוקלטת (1992) - בתפקיד: קריי פאולר
הימור על כל הקופה (1993) - בתפקיד: ג'אק פאוזי
אהבה זדונית (1994) - בתפקיד: ריי ריירדון
זאב (1994) -בתפקיד: סטיוארט סווינטון
סטארגייט (1994) - בתפקיד: ד"ר דניאל ג'קסון
שני ימים באל. איי. (1996) - בתפקיד: לי וודס
קראש (1996) - בתפקיד: ג'יימס באלארד
תככים בטלסה (1997) - בתפקיד: רוני סטובר
דאגה קריטית (1997) - בתפקיד: ד"ר וורנר ארנסט
סיינפלד (1997) - בתפקיד: ג'ייסון האנקי
סופרנובה (2000) - בתפקיד: ניק וואנזאנט
מעקב (2000) - בתפקיד: קאמפבל
החברות הכי טובות שיש (2001) - בתפקיד: ד"ר רוג'ר קלינק
המזכירה (2002) - בתפקיד: ה. אדווארד גריי
עד ראייה (2003) - בתפקיד: דוגלאס דרייפר
צייד חייזרים (2003) - בתפקיד: ג'וליאן ריאם
מסמכי הפנטגון (2003) - בתפקיד: דניאל אלסברג (סרט טלוויזיה של FX)
לכודים בצל הפחד (2004) - בתפקיד: וויליאם אשבורי
קצרים (2009) - בתפקיד: מיסטר בלאק
המשרד (2011-2012) בתפקיד: רוברט קליפורניה
הרשימה השחורה (2013) - (סדרת טלוויזיה) בתפקיד: ריימונד ("רד") רדינגטון
המסע (2014) - בתפקיד: אלוסיוס דאפי
הנוקמים: עידן אולטרון (2015) - בתפקיד: אולטרון
הארי דין סטנטון

| --- | --- |

 לידה:  14 ביולי 1926 איירווין, ארצות הברית 
 פטירה:  15 בספטמבר 2017 (בגיל 91) מרכז רפואי סידרס-סייניי, ארצות הברית 
 מקום קבורה:  Blue Grass Memorial Gardens and Mausoleum 
 מדינה:  ארצות הברית 
 תקופת הפעילות:  1954–2017 (כ־63 שנים) 
 מקום לימודים:  אוניברסיטת קנטקי  פסדינה פלייהאוז  תיכון לייפילד 
 http://www.harrydeanstanton.org
 פרופיל ב-IMDb
 
הארי דין סטנטון (באנגלית: Harry Dean Stanton; ‏14 ביולי 1926 - 15 בספטמבר 2017) היה שחקן וזמר אמריקאי. סטנטון מוכר מהופעותיו בסרטים "הנוסע השמיני", "פריז, טקסס", "סיפור פשוט" "לב פראי", "יפה בוורוד" ו"הבריחה מניו יורק".
ביוגרפיה

סטנטון נולד בעיר איירווין שבקנטקי לארסל ולשרידן הארי סטנטון.
לסטנטון שני אחים ארצ'י וראלף ואח אחד למחצה סטן.
הוריו התגרשו כאשר היה תלמיד תיכון ונישאו מחדש לאחר זמן קצר.
למד עיתונות ורדיו ב"אוניברסיטת קנטקי"', התנסה לראשונה במשחק ב"תיאטרון פסדינה" שבקליפורניה.
סטנטון שירת בתור טבח במלחמת העולם השנייה בצי האמריקאי במהלך קרב אוקינאווה.
קריירת משחק

סטנטון החל את הקריירה בתפקידים קטנים בסרטים "המורד", "הנועזים בעורף האויב" בתור טוראי ווילארד, "הסנדק 2" בתור סוכן FBI ו"רצח, מתוקה שלי" בתור הבלש בילי רולף.
את הפריצה שלו עשה ב-1979 ביצירתו פורצת הדרך של רידלי סקוט "הנוסע השמיני" בתפקיד טכנאי המנועים ברט ובדרמה המוזיקלית של מרק ריידל "רוז" בתור האומן בילי ריי.
תפקידים אלו בנוסף לתפקיד הסמל ג'ים בלארד בקומדיה הצבאית "טוראית בנג'מין" הקנו לסטנטון מעמד של כוכב הוליוודי.
התפרסם בתחילת שנות ה-80 בסרט הפעולה "הבריחה מניו יורק" בתור האסיר המשכיל הארולד "המוח", בקומדיה הרומנטית של פרנסיס פורד קופולה "אחד מהלב" בתור מו ובעיבוד למותחן האימה הספרותי של סטיבן קינג "כריסטין" בתור הבלש רודי ג'נקינס.
ב-1984 זכה סטנטון למעמד של כוכב קאלט בעקבות תפקידו הראשי בסרט "מעקלים" בתור באד הסוכן הקשוח של סוכנות מעקלי המכוניות, באותה שנה שיחק את גם אחד התפקידים המוכרים ביותר שלו, טראוויס הנדרסון בסרטו העצמאי של  וים ונדרס "פריז, טקסס".
שיחק ב-1986 בדרמת הנעורים "יפה בוורוד" את ג'ק אביה המובטל של הנערה אנדי וולש (מולי רינגוולד)
ב-1988 השתתף בדרמה ההיסטורית מעוררת המחלוקת של מרטין סקורסזה "הפיתוי האחרון של ישו" וגילם את דמותו של פאולוס שליחו של ישו (וילם דפו).
ב-1990 החל סטנטון את שיתוף הפעולה הארוך והפורה שלה עם דייוויד לינץ' במותחן הפשע "לב פראי" בתפקיד הבלש הפרטי ג'וני פארגוט ממנו דורשת חברתו מריאטה פורטון (דיאן לאד) להחזיר את ביתה לולה (לורה דרן).
ב-1992 קיבל תפקיד בולט פחות בסרטו של לינץ' "טווין פיקס: אש הולכת איתי" ותפקיד נוסף במיני סדרה "חדר מלון" גם כן בהפקתו של לינץ.
ב-1998 גילם את גרים סבו של הילד קווין בדרמה "מעל כולם".
ב-1999 לוהק סטנטון בפעם השלישית על ידי דייוויד לינץ', לדרמה האנושית והמפתיעה ביותר בקריירה שלו "סיפור פשוט".
בסרט גילם את לייל שעובר שבץ הגורם לאחיו הקשיש אלווין סטרייט (ריצ'רד פרנסוורת') איתו לא דיבר במשך עשר שנים לצאת למסע על מנת לבקר אותו.
סטנטון שיחק גם כן בדרמה המרגשת של פרנק דרבונט "גרין מייל" בתור האסיר תות-תות.
ב-2006 שיחק בתפקידו הרביעי במספר עבור דייוויד לינץ' את פרדי הווארד במותחן "אינלנד אמפייר", בנוסף התפרסם בסרט הפשע "אלפא דוג" בדמותו של ג'ון רוברטס הסנדק של סוחר הסמים הצעיר ג'וני טרולאב (אמיל הירש) המבוסס על דמותו של ג'סי ג'יימס הוליווד.
שיחק בסדרה "אהבה גדולה" בתור רומן "הנביא" גרנט, מנהיגה האכזרי של הקומונה הדתית הקנאית "ג'וניפר קריק" ואביהם של אלבי וניקי גרנט (קלואי סביני). בנוסף, שיחק גם במיני סדרה "אליס" המבוססת על "הרפתקאות אליס בארץ הפלאות" בתור הזחל.
פילמוגרפיה נבחרת

בלש בעל כרחו (1963) - בתפקיד : ניק קריידי
לרכוב עם הסופה (1965) - בתפקיד: דיק העיוור
אומנות האהבה (1965) - בתפקיד : דייטון סקאג
בן הערובה (1966) - בתפקיד : ראנדי
המורד (1967) - בתפקיד : אדי
מאפיה במיני (1968) - בתפקיד : ספוק
נועזים בעורף האויב (1970) - בתפקיד : טוראי ווילארד
אהבה על גלגלים (1971) - בתפקיד : ג'סי דופרה
דלינג'ר (1973) - בתפקיד : הומר ואן מטר
פאט גרנט ובילי הנער (1973) - בתפקיד : לוק
הסנדק 2 (1974) - בתפקיד: איש הבולשת מספר 1
קוקפייטר (1974) - בתפקיד : ג'אק בורק
רצח, מתוקה שלי (1975) - בתפקיד : בילי רולף
דו-קרב במיזורי (1976) -  בתפקיד : קאלווין
רנלדו וקלרה (1978) - בתפקיד : ג'רי שואו
ציץ' וצ'ונג:גלגל אותה (1978) - בתפקיד: קצין המשטרה
שעת מבחן (1978) - בתפקיד : סי . וו. דוגלאס
דם חכם (1979) - אסא הוקס
רוז (1979) - בתפקיד: בילי ריי
הנוסע השמיני (1979) - בתפקיד: ברט
משמרת המוות (1980) - בתפקיד: וינסנט פרימאן
הפלא השחור (1980) - בתפקיד: פולו סקינר
טוראית בנג'מין (1980) - בתפקיד: סרג'נט ג'ים באלארד
הבריחה מניו יורק (1981) - בתפקיד : הארולד " המוח " הלימן
דוקטורים צעירים מאוהבים (1982) -בתפקיד: דוקטור אוליבר לודוויג
אחד מהלב (1982) - בתפקיד: אמט פרקינס
כריסטין (1983) - בתפקיד: ג'אנקינס
פריז, טקסס (1984) - בתפקיד: טראביס הנדרסון
שחר אדום (1984) - בתפקיד: מיסטר אקרט
מעקלים (1984) - בתפקיד: באד
חג מולד קסום אחד (1985) - בתפקיד: גדעון
אופוריה (1985) - בתפקיד: האח דאדסאנדרס
אהבה מטורפת (1985) - בתפקיד: איש זקן
יפה בוורוד (1986) - בתפקיד: ג'אק
הפיתוי האחרון של ישו (1988) - בתפקיד: שאול /  פאול
כוכבים וברים (1988) - בתפקיד: לואיס גייג'
טוויסטר (1989) - בתפקיד: קליבלנד
לב פראי (1990) - בתפקיד: ג'והאני פאראגוט
טווין פיקס: אש הולכת איתי (1992) - בתפקיד: קארל רוד
עם זר לא מדברים (1995) - בתפקיד: מקס צ'רסקי
צוללת דיזל (1996) - בתפקיד: הווארד
היא כל כך יפה (1997) - בתפקיד: טוני " שורטי " רוסו
עיר במצור (1997) - בתפקיד: קוטון
פחד ותיעוב בלאס וגאס (1998) - בתפקיד: בשופט
מעל כולם (1998) - בתפקיד: גרים
סיפור פשוט (1999) -בתפקיד: לייל
גרין מייל (1999) - בתפקיד: טוט - טוט
חול (2000) - בתפקיד: לאו
השבועה (2001) - בתפקיד: פלויד קייג'
האיש שבכה (2001) - בתפקיד: פליקס פרלמן
סאני (2002) - בתפקיד: הנרי
נוכלים בגדול (2004) - בתפקיד: בוב רוג'רס
וונדל בייקר (2005) - בתפקיד: סקיפ סאמרס
נתיחת החייזר (2006) - בתפקיד : הארוויי
אינלנד אמפייר (2006) - בתפקיד : פרדי הווארד
אלפא דוג (2007) - בתפקיד : קוזמו גאדאביטי
החיים הטובים (2007) - בתפקיד : סקיפ סאמרס
להיות מייקל מדסן (2007) - בתפקיד : מייקל מאדסן
הדרך הפתוחה (2009) - בתפקיד : וורן האפי
שבעה פסיכופתים (2013) - בתפקיד : איש בעל כובע
Frank & Ava‏ (2020) - בתפקיד: שריף לויד
פילמוגרפיה נבחרת > טלוויזיה

חדר בית מלון (1993) - בתפקיד: מו
Alice ‏ (2009) - בתפקיד: קאטרפילר.
מחזיקות מעמד (2015-2013) - בתפקיד : לאונרד באטלר